
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που βρίσκίται Εντός 
του ρυμοτομικού σχεδίου Κηφισιάς (Ν. Αττικής) και ταυτόχρονης πραγματοποί¬ 
ησης μέρους αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις άρβρου 2 του Ν. 880/1979 «Περί καθορισμού ανωτάτου ορίου 
συντελεστοΰ δομήσεως κ.λπ». 

2. Τις διατάξεις του π.δ/τος 470/1979 «Περί μετασχηματισμού των συντελε¬ 
στών δομήσεων εις εμβαδά κατά την εφαρμογή τον ν. 880/1979» (Α' 138), όπως 
τροποποιήθηκε με το από 19.6.1987 π.δ/γμα (Δ' 592). 

3. Τις διατάξεις του π.δ/τος 510/1979 «Περί ρυθμίσεως θεμάτων μεταφοράς 
συντελεστού δομήσεως κατά το ν. 880/1979» (Α' 154) όπως τροποποιήθηκε με το 
υπ’ αριθ. 367/1987 π.δ/γμα (Α' 163). 

4. Τις διατάξεις των άρθρων 2, 3 και 7 του ν. 1032/1980 «Περί συστάσεως 
Υπουργείου Χωροταξίας, Οικισμού και Περιβάλλοντος» (Α' 57). 

5. Τις διατάξεις της παρ. 1 (εδ. ιδ) του άρθρου 23 του ν. 1558/1985 «Κυβέρ¬ 
νηση και Κυβερνητικά Όργανα» (Α’ 137). 

6. Την από 3.1.1991 (25219/1991) αίτηση της Μαρίας Τσαούσογλου - Βούλ- 
γαρη. 

7. Την από 3.1.1991 (25220/19991) αίτηση των Στεφάνου Ανεμογιάννη και 
Γερασιμίνας Δένδια. 

8. Την 32459/1990 πράξη συναίνεσης, ενώπιον του Συμβολαιογράφου Κερκύ- 
ρας Σπυρίδωνα Βαντετσιάνο, της Μαρίας Τσαούσογλου - Βούλγαρη, αποκλειστικής 
κυρίας του παρακάτω περιγραφομένου ακινήτου. 

9. Τις 437/1990 και 91/1991 γνωμοδοτήσεις του Κεντρικού Συμβουλίου Χω¬ 
ροταξίας, Οικισμού και Περιβάλλοντος. 

10. Την 28245/28.3.1991 απόφαση του Υπουργού Περιβάλλοντος, Χωροτα¬ 
ξίας και Δημοσίων Έργων. 

11. Την κατόπιν αυτοψίας του υπαλλήλου Βασίλη Αναγνωστοπούλου, επιβεβαί¬ 
ωση των εμπλεκόμενων στον υπολογισμό του μεταφερομένου συντελεστή δόμησης 
στοιχείων του ακινήτου που βρίσκεται εντός του ρυμοτομικού σχεδίου Κηφισιάς (Ν. 
Αττικής) επί των οδών Στροφυλίου και Πεσματζόγλου, με πρόταση του Υπουργού 
Περιβάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βαρυνομένου), 
που βρίσκεται εντός του ρυμοτομικού σχεδίου δήμου Κηφισιάς (Ν. Αττικής), επί των 
οδών Στροφιλίου και Πεσματζόγλου έχει χαρακτηρισθεί διατηρητέο με το από 
12.2.1982 (Δ' 180) Π. Δ/γμα και του οποίου την αποκλειστική κυριότητα έχει η 
παραπάνω συναινούσα στη μεταφορά του συντελεστή κυριότητα έχει η παραπάνω 
συναινούσα στη μεταφορά του συντελεστή δόμησης Μαρία Τσαούσογλου - Βούλ¬ 
γαρη, όπως το βαρυνόμενο ακίνητο φαίνεται με στοιχεία Α Β Γ Δ Α στο σχετικό πρω¬ 
τότυπο διάγραμμα σε κλίμακα 1:1.000 και 1:200, που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με την 58893/1991 πράξη του 
και που αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφοράς συντελε¬ 
στή δόμησης είναι τα εξής: 

' α. Εμβαδόν ακινήτου: 4.068,35 τ.μ. 

β. Ποσοστό κάλυψης: 40%. 


γ. Συντελεστής δόμησης της περιοχής βάσει του οποίου πραγματοποιείται η μετα¬ 
φορά: 0,4. 

δ. Δομήσιμες επιφάνειες που αντιστοιχούν σ’ αυτό: 4.068,35 τ.μ. X 0,4 «=■ 
1.627,34 τ.μ. 

ε. Δομημένη επιφάνεια: 461,91 τ.μ. (εκ των οποίων 172,53 τ.μ. στο ισόγειο και 
289,38 τ.μ. στους ορόφους). 

στ. Μεταφερόμενη δομήσιμη επιφάνεια: 1.627,34 τ.μ. - 401,91 τ.μ. -» 
1.165,29 τ.μ. από ισόγειο. 

Άρθρο 2 

Εγκρίνεται η πραγματοποίηση μέρους του κατά το προηγούμενο άρθρο του παρό¬ 
ντος μεταφερομένου συντελεστή δόμησης και δη κατά 70,30 τ.μ. από το περιγραφό- 
μενο σ’ αυτό βαρυνόμενο ακίνητο, σε άλλο ακίνητο (ωφελούμενο), που βρίσκεται 
εντός του ρυμοτομικού σχεδίου δήμου Κερκυραίων (Ν. Κερκύρας) και ειδικότερα επί 
της οδού Οδυσσέως (Γαρίτσα), φερόμενος ως ιδιοκτησία Στέφανου Ανεμογιάννη και 
Γερασιμίνας Δενδία, όπως το ωφελούμενο ακίνητο φαίνεται με στοιχεία Α Β Γ Δ 
.Ρ Σ Τ Υ Φ Α στο σχετικό πρωτότυπο διάγραμμα σε κλίμακα 1:500, που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών με την 
58893/1991 πράξη του και που αντίτυπό του σε φωτοσμίκρυνση δημοσιεύται με το 
παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελεστή δόμησης 
είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφελούμενο ακί¬ 
νητο επιπλέον της επιτρεπομένης βάσει των ισχυόντων στην περιοχή όρων δόμησης 
4-10,11 τ.μ. που αντιστοιχεί σε 70,30 τ.μ. του βαρυνομένου ακινήτου. 

3. -Τα ειδικότερα στοιχεία του ωφελουμένου ακινήτου μετά τη μεταφορά είναι τα 

ίξής: 

α. Εμβαδόν οικοπέδου: 2.472,10 τ.μ. 

β. Ποσοστό κάλυψης: 70% > 

γ. Συντελεστής δόμησης: 1,765 

δ. Μέγιστο επιτρεπόμενο ύψος του ανεγερθησομένου χτιρίου: δέκα πέντε μέτρα 
και τριάντα εννέα εκατοστά του μέτρου (15,39). 

ε. Το χτίριο πρέπει να ανεγερθεί εντός του ωφελουμένου ακινήτου σύμφωνα με το 
διάγραμμα κάλυψης σε κλίμακα 1:50, που θεωρήθηκε από τον Προϊστάμενο της 
Διεύθυνσης Τοπογραφιχών Εφαρμογών με την 58893/1991 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

Άρθρο 3 

Εγκρίνεται η χορήγηση τίτλου μεταφοράς συντελεστή δόμησης στο όνομα Μαρίας 
Τσαούσογλου - Βούλγαρη για το υπολειπόμενο και μη χρησιμοποιηθέν εμβαδόν 
1.165,29 τ.μ. - 70,30 τ.μ. = 1.094,99 τ.μ. από ισόγειο. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του στην Εφημερίδα 
της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων αναθέτουμε τη 
δημοσίευση και εκτέλεση του παρόντος διατάγματος. 

. Αθήνα, 25 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΩΝ 

ΣΤΕΦΑΝΟΣ ΜΑΝΟΣ 

